sagorsarker/bangla-wikipedia huggingface dataset:
নারীসঙ্গীত

নারীসঙ্গীত হল নারীদের সম্পর্কে তৈরি, নারীদের দ্বারা তৈরি এবং নারীদের জন্য তৈরি সঙ্গীত। সঙ্গীতের এই ঘরানাটি দ্বিতীয় তরঙ্গের নারীবাদী আন্দোলনের পাশাপাশি শ্রম, নাগরিক অধিকার এবং শান্তি আন্দোলনের একটি সাংগীতিক প্রকাশ হিসাবে আত্মপ্রকাশ করেছিল। মার্কিন যুক্তরাষ্ট্রে এই আন্দোলনটি শুরু হয়েছিল ক্রিস উইলিয়ামসন, মেগ ক্রিশ্চিয়ান এবং মার্গি অ্যাডাম প্রমুখ সমকামী মহিলাদের দ্বারা।
এছাড়াও জড়িত ছিলেন আফ্রিকান-আমেরিকান সঙ্গীতশিল্পী লিন্ডা টিলারি, মেরি ওয়াটকিন্স, জেন অ্যাভেরি, শান্তিকর্মী হলি নিয়ার এবং বার্নিস জনসন রেগন ‌ও তার দল "সুইট হানি ইন দ্য রকের" কর্মীরা। নারীসঙ্গীত বলতে এই আন্দোলন ছাড়াও সঙ্গীতের একটি বিস্তৃত শিল্পকে বোঝায় যেখানে স্টুডিও সঙ্গীতশিল্পী, প্রযোজক, শব্দপ্রকৌশলী (সাউন্ড ইঞ্জিনিয়ার), প্রাযুক্তিক (টেকনিশিয়ান), পুনর্গায়েন শিল্পী, পরিবেশক, প্রচারক এবং উৎসব সংগঠক হিসেবে মহিলা শিল্পীরা অন্তর্ভুক্ত থাকে।
প্রথমদিকে নারীসঙ্গীত বিভিন্ন রূপে এসেছিল, তবে প্রত্যেকেই সঙ্গীতকে এমন কিছু হিসাবে দেখে যা জীবনকে প্রকাশ করে। রুথ সলির মতে, নারীবাদী সঙ্গীতের সূত্রপাত ধর্ম থেকে হয়েছিল। তিনি আরও বলেছিলেন যে এই ধরনের সঙ্গীত বরাবরই সৃজনশীলভাবে বাধার মুখে পড়েছিল এবং বছরের পর বছর ধরে পরিবর্তিত সাংস্কৃতিক মানগুলোকে মানসম্মতভাবে উৎপাদনকে কঠিন করে তুলেছিল। সলির গবেষণায় দেখা গেছে যে সঙ্গীতের এই প্রাথমিক রূপটি আরও কিছু বিখ্যাত সঙ্গীতজ্ঞ বিশেষত বেটোফেন এবং বাখের সঙ্গীতের শৈল্পিক রূপের কাছাকাছি ছিল না এবং এই ধরনের নারীবাদী সঙ্গীত পুরুষদেরকে খুশী করার জন্যই তৈরি করা হয়েছিল।
১৯৭৩ সালে শিল্পী মেগ ক্রিশ্চিয়ানসহ অন্যান্যদের সম্মিলিত প্রয়াসে "অলিভিয়া রেকর্ডস" নামের প্রথম নারীসঙ্গীত রেকর্ড লেবেলটি তৈরি করা হয়েছিল। ডাকযোগে সফলভাবে বিক্রি হওয়ার পর একটি একক সঙ্গীত দিয়ে শুরু করে অলিভিয়া রেকর্ডস মেগ ক্রিশ্চিয়ানের "আই নো ইউ নো" এবং ক্রিস উইলিয়ামসনের "দ্য চেঞ্জার অ্যান্ড দ্য চেঞ্জড" শিরোনামের অ্যালবাম দুটি মুক্তি দিতে সক্ষম হয়েছিল। তখন "দ্য চেঞ্জার অ্যান্ড দ্য চেঞ্জড" ছিল কোনও একক লেবেলে সর্বকালের সেরা বিক্রি হওয়া অ্যালবামগুলোর মধ্যে একটি । তাছাড়া এটি ছিল সম্পূর্ণরূপে নারীদের দ্বারা তৈরি প্রথম এলপি রেকর্ড। "চেঞ্জার" হল নারীসঙ্গীত ঘরানা থেকে বেরিয়ে আসা সর্বকালের সেরা বিক্রি হওয়া অ্যালবাম।
ম্যাট কোহেন

ম্যাট কোহেন (১৯৪২-১৯৯৯) কানাডার গুরুতপূর্ণ ঔপন্যাসিক, ছোটগল্পকার, শিশুতোষ গ্রন্থের লেখক। ম্যাটের আরেক নাম টেডি জ্যাম। এই ছদ্মনামে তিনি শিশু ও কিশোরতোষ বইগুলো লিখেছেন। তাঁর জন্ম কানাডার অন্টারিও প্রদেশের কিংস্টন শহরে। তার লেখা নিরীক্ষামূলক উপন্যাসগুলো প্রকাশিত হয় ষাটের দশকের শেষ দিকে। ১৯৭৪ সালে প্রকাশিত ম্যাটের প্রথম উপন্যাস "দ্য ডিসইনহেরিটেড" তার সাহিত্য-শক্তির উল্লেখযোগ্য বহিঃপ্রকাশ। বছরের হিসেব করলে দেখা যাবে ম্যাট কোহেনের সাহিত্য-চর্চার কাল ঠিক ত্রিশ বছর। মোট ত্রিশটি গ্রন্থ রচনা করেছেন সাতান্ন বছর বয়সে। অনেকগুলো গ্রন্থই যথেষ্ট সমাদৃত হয়েছিল কানাডীয় সাহিত্যের বর্তমান সময়ের পুরোধা ব্যক্তিদের দ্বারাও। ১৯৭৯ এবং ১৯৯৭ সালে তার নাম নমিনেশন পেলেও তিনি বিজয়ী হন নি। শেষ উপন্যাস "এলিজাবেথ অ্যান্ড আফটার" (১৯৯৯) এর জন্যেই ম্যাট কোহেন গভর্নর জেনারেল সাহিত্য পুরস্কার পান। ম্যাটের ঝুলিতে ছোটগল্প গ্রন্থের সংখ্যাও কম নয়—মোট এগারোটি। ২০০২ সালে টরেন্টো থেকে প্রকাশিত হয়েছিল আনকমন গ্রাউন্ড : অ্যা সেলিব্রেশন অব ম্যাট কোহেন। সে সংকলনে রয়েছে ম্যাটকে নিয়ে কানাডীয় সাহিত্যের সকল মহীরুহদের স্মৃতি ও মূল্যায়ন। 
ম্যাট কোহেনের সাহিত্যযাত্রা প্রসঙ্গে ‘সালেম ট্রিলজি’র প্রসঙ্গ বারবার উচ্চারিত হয়। অন্টারিওর এক কাল্পনিক শহরের নাম সালেম যেখানে তিনি তার এই ধারার উপন্যাসগুলোর প্রেক্ষিত বানিয়েছেন। সালেমকে প্রেক্ষাপট করে ম্যাটের লেখা উপন্যাসগুলো হলো পূর্বোল্লিখিত দ্য ডিজইনহেরিটেড, দ্য কালারস অব ওয়ার, দ্য সুইট সেকেন্ড সামার অব কিটি মেলোন এবং ফ্লাওয়ার্স অব ডার্টনেস। কাল্পনিক এই শহরের নামকরণটি এসেছে ‘জেরুজালেম’ শব্দের শেষ অংশ থেকে। সাথে এসেছে ইহুদি ইতিহাস ও অতীতের কথাও।
নারীদের অপরাধভীতি

নারীদের অপরাধভীতি বা নারীদের অপরাধের ভয় বলতে প্রকৃতরূপে নির্যাতিত হবার চেয়ে অপরাধের শিকার হওয়ার ভীতিকে বোঝায়। যদিও অপরাধের ভয় নারী-পুরুষ সকলের জন্য উদ্বেগজনক, তবুও অবিচ্ছিন্নভাবে দেখা গেছে যে সারা বিশ্বের নারীরা পুরুষদের তুলনায় অনেক বেশি পরিমাণে অপরাধের ভীতিতে ভোগে। যদিও বেশিরভাগ জায়গা এবং অপরাধের ক্ষেত্রে পুরুষদের প্রতিই প্রকৃত নির্যাতনের হার বেশি।
অপরাধভীতি অবস্থাটি অপরাধের শিকার হওয়ার ঝুঁকির সাথে সম্পর্কিত কিন্তু দুটি এক নয়; সুনির্দিষ্ট অপরাধের উল্লেখ না করে অপরাধের ভয়কে সাধারণীকরণ করা যেতে পারে এবং অনুমানকৃত ঝুঁকিটিকে একটি জনতাত্ত্বিক সাংখ্যমান হিসাবেও বিবেচনা করা যেতে পারে যা অপরাধভীতিতে ভূমিকা রাখে। অপরাধ ঘটার ঝুঁকি এবং ভয় দুটিই নারীদের মাঝে বেশি পরিমাণে থাকে।
নারীদের দৈনন্দিন জীবনে অপরাধভীতি নেতিবাচক প্রভাব ফেলতে পারে, যেমন- তাদের পরিবেশগত গতিশীলতা হ্রাস করা। গবেষণায় দেখা গেছে যে নারীরা কিছু নির্দিষ্ট আচরণ যেমন: রাতে একা একা চলাফেরা করা এড়াতে চান, কারণ তাঁরা অপরাধের আশঙ্কা করেন। কিন্তু যদি তাঁরা নিরাপদ বোধ করেন তবে এই কাজে তাঁরা স্বাচ্ছন্দ্য বোধ করে থাকেন।
নারীদের অপরাধভীতি সম্পর্কিত কারণগুলোর বিষয়ে সামাজিক বিজ্ঞানীদের বিভিন্ন মতামত রয়েছে। কেউ কেউ যুক্তি দেখিয়েছেন যে নারীদের তীব্র অপরাধভীতি হয় পুরুষদের তুলনায় নারীর শারীরিক দুর্বলতার কারণে, যদিও নারীবাদীগণ সাধারণত এই সাধারণীকরণকে প্রতিহত করেন এবং প্রায়শই বৃহত্তর সামাজিক বিষয়গুলোকে কারণ হিসেবে দেখানোর চেষ্টা করেন।
যেহেতু ধর্ষণমূলক নির্যাতন এখন পর্যন্ত সবচেয়ে বেশি ঘটা লিঙ্গজনিত অপরাধ, তাই কিছু নারীবাদী বিদ্বান পরামর্শ দিয়েছেন যে ধর্ষণভীতি নারীদের অপরাধভীতির সর্বাধিক গুরুত্বপূর্ণ এবং অনন্য কারণ। এমনকি তাঁরা বলেন যে ধর্ষণভীতিই আসলেই নারীদের অপরাধভীতি।
ওয়াফাদার মোমান্দ

ওয়াফাদার মোমান্দ (; জন্ম: ১ ফেব্রুয়ারি, ২০০০) লাঘমান এলাকায় জন্মগ্রহণকারী আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ২০১০-এর দশকের মাঝামাঝি শেষদিক থেকে আফগানিস্তানের পক্ষে আন্তর্জাতিক ক্রিকেটে অংশগ্রহণ করছেন। আফগানিস্তানের ক্রিকেটের ইতিহাসের প্রথম টেস্টে অংশগ্রহণকারী এগারোজন ক্রিকেটারের অন্যতম ছিলেন। জুন, ২০১৮ সালে স্বাগতিক ভারতের বিপক্ষে অনুষ্ঠিত টেস্টে অংশ নিয়েছিলেন তিনি।
ঘরোয়া প্রথম-শ্রেণীর আফগান ক্রিকেটে বন্দ-ই-আমির ড্রাগন্স দলের প্রতিনিধিত্ব করেন ওয়াফাদার নামে পরিচিত ওয়াফাদার মোমান্দ। দলে তিনি মূলতঃ ডানহাতি মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।
২০১৯ সাল থেকে ওয়াফাদার মোমান্দের প্রথম-শ্রেণীর খেলোয়াড়ী জীবন চলমান রয়েছে।
১১ আগস্ট, ২০১৭ তারিখে গাজী আমানুল্লাহ খান রিজিওন্যাল ওয়ান ডে টুর্নামেন্টে বুস্ট রিজিওনের পক্ষে লিস্ট এ ক্রিকেটে প্রথম খেলেন। ১৫ সেপ্টেম্বর, ২০১৭ তারিখে কাবুলে অনুষ্ঠিত স্পাগিজা ক্রিকেট লীগে বন্দ-ই-আমির ড্রাগন্সের পক্ষে টুয়েন্টি২০ খেলায় অভিষেক ঘটে তার।
ডিসেম্বর, ২০১৭ সালে আইসিসি অনূর্ধ্ব-১৯ ক্রিকেট বিশ্বকাপে খেলার উদ্দেশ্যে তাকে আফগানিস্তান দলের সদস্য করা হয়।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়াফাদার মোমান্দ। ১৪ জুন, ২০১৮ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ মার্চ, ২০১৯ তারিখে দেরাদুনে আয়ারল্যান্ড দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
মে, ২০১৮ সালে স্বাগতিক ভারতের বিপক্ষে আফগানিস্তানের ক্রিকেটের ইতিহাসের উদ্বোধনী টেস্টে খেলার জন্যে তাকে দলের সদস্য করা হয়। ১৪ জুন, ২০১৮ তারিখে বেঙ্গালুরুতে অনুষ্ঠিত স্বাগতিক ভারতের বিপক্ষে আফগানিস্তানের সদস্যরূপে তার টেস্ট অভিষেক পর্ব সম্পন্ন হয়। রশীদ খানের সাথে ঐ খেলায় প্রথম জুটিতে হিসেবে তাদের উদ্বোধনী টেস্টে শতাধিক রান খরচ করে নতুন রেকর্ড গড়েন। ঐ টেস্টে তার দল ইনিংস ও ২৬২ রানের বিশাল ব্যবধানে পরাস্ত হয়।
জুলাই, ২০১৮ সালে স্বাগতিক আয়ারল্যান্ডের বিপক্ষে খেলার জন্যে আফগানিস্তানের ওডিআই দলের সদস্যরূপে মনোনীত হন। তবে তাকে খেলানো হয়নি। সেপ্টেম্বর, ২০১৮ সালে এশিয়া কাপকে ঘিরে আফগানিস্তানের ওডিআই দলে অন্তর্ভুক্ত হন। তবে, অনুশীলনকালে আঘাতের কারণে তাকে প্রতিযোগিতা ছেড়ে চলে আসতে হয়।
ডিসেম্বর, ২০১৮ সালে এসিসি এমার্জিং টিমস এশিয়া কাপ খেলার উদ্দেশ্যে তাকে আফগানিস্তানের অনূর্ধ্ব-২৩ দলের সদস্য করা হয়। ফেব্রুয়ারি, ২০১৯ সালে ভারতের মাটিতে সফরকারী আয়ারল্যান্ডের বিপক্ষে একমাত্র টেস্টে খেলার জন্যে তাকে রাখা হয়। নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপের জন্যে তাকে আফগানিস্তান দলের সদস্য করা হয়।
হ্যারল্ড সনি লাডো

হ্যারল্ড সনি লাডো (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস "নো পেইন লাইক দিস বডি"। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে।
২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫] 
তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়।
ফকল্যান্ড দ্বীপপুঞ্জ ফুটবল দল

ফকল্যান্ড দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে ফকল্যান্ড দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফকল্যান্ড দ্বীপপুঞ্জ ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনমেবলের সদস্যপদ লাভ করেনি। ২০০১ সালের ৮ই জুলাই তারিখে, ফকল্যান্ড দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে ফকল্যান্ড দ্বীপপুঞ্জ আইল অব ম্যানের কাছে ৯–০ গোলের ব্যবধানে পরাজিত হয়েছে। বর্তমানে এই দলের ম্যানেজারের দায়িত্ব পালন করছেন ইয়ান বেটস।
ফিফা এবং কনমেবলের সদস্যপদ না থাকার ফলে ফকল্যান্ড দ্বীপপুঞ্জ এপর্যন্ত একবারও ফিফা বিশ্বকাপ এবং কোপা আমেরিকা অংশগ্রহণ করতে পারেনি।
বেন হোলেস, লুক ক্লার্ক, ওয়েইন ক্লেমেন্ট, রাফায়েল মোরালেস এবং ডেকলান বোনারের মতো খেলোয়াড়গণ ফকল্যান্ড দ্বীপপুঞ্জের জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফকল্যান্ড দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে ফকল্যান্ড দ্বীপপুঞ্জের সর্বোচ্চ অবস্থান হচ্ছে ২২২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
ইয়ামিন আহমদজাই

মোহাম্মদ ইয়ামিন আহমদজাই (; জন্ম: ২৫ জুলাই, ১৯৯২) লাঘমান এলাকায় জন্মগ্রহণকারী আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কাল থেকে আফগানিস্তানের পক্ষে আন্তর্জাতিক ক্রিকেটে অংশগ্রহণ করছেন। আফগানিস্তানের ক্রিকেটের ইতিহাসের উদ্বোধনী টেস্টে অংশগ্রহণকারী এগারোজন ক্রিকেটারের অন্যতম ছিলেন। জুন, ২০১৮ সালে ভারতের বিপক্ষে অনুষ্ঠিত ঐ টেস্টে তিনি আফগানিস্তানের পক্ষে প্রথম উইকেটের সন্ধান পান।
ঘরোয়া প্রথম-শ্রেণীর আফগান ক্রিকেটে স্পিন ঘর রিজিওন দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, ডানহাতে নিচেরসারিতে ব্যাটিং করেন ইয়ামিন আহমদজাই।
২০১৩ সাল থেকে ইয়ামিন আহমদজাইয়ের প্রথম-শ্রেণীর খেলোয়াড়ী জীবন চলমান রয়েছে। ডানহাতি ফাস্ট বোলার ইয়ামিন আহমদজাই ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য ছিলেন। মোহাম্মদ আসিফের একনিষ্ঠ ভক্ত তিনি।
আফগানিস্তানের অনূর্ধ্ব-১৯ দলের পক্ষে যুব একদিনের আন্তর্জাতিকে অংশগ্রহণের মাধ্যমে জাতীয় দলে প্রথম খেলেন। ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপের ঐ খেলায় দলের প্রতিপক্ষ ছিল ভারত অনূর্ধ্ব-১৯ দল। ঐ প্রতিযোগিতায় হংকং অনূর্ধ্ব-১৯ ও পাপুয়া নিউগিনি অনূর্ধ্ব-১৯ দলের বিপক্ষে তিনি আরও দুই খেলায় অংশ নেন। এছাড়াও, ২০১১ সালে আয়ারল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপের বাছাইপর্বে আফগানিস্তানের যোগ্যতা অর্জনে ভূমিকা রাখেন।
২০১১ সালের শেষদিকে ফয়সাল ব্যাংক টুয়েন্টি-২০ কাপ প্রতিযোগিতায় আফগান চিতাহজের পক্ষে টুয়েন্টি২০ ক্রিকেটে অভিষেক ঘটে তার। মুলতান টাইগার্সের বিপক্ষে ঐ খেলায় অপরাজিত ১ রান সংগ্রহ করেন ও এক ওভারে ১৭ রান খরচ করে ফেলেন।
এছাড়াও, কায়েদ-ই-আজম ট্রফি প্রতিযোগিতায় হাবিব ব্যাংক লিমিটেডের পক্ষে প্রথম-শ্রেণীর ক্রিকেটে অংশ নিয়েছেন। ১৫ অক্টোবর, ২০১৬ তারিখে করাচীতে অনুষ্ঠিত ঐ খেলায় দলের প্রতিপক্ষ ছিল করাচী ব্লুজ।
সমগ্র খেলোয়াড়ী জীবনে চারটিমাত্র টেস্ট, চারটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন ইয়ামিন আহমদজাই। ১৪ জুন, ২০১৮ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ২৭ নভেম্বর, ২০১৯ তারিখে লখনৌয়ে ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
২৯ নভেম্বর, ২০১৫ তারিখে আবুধাবিতে অনুষ্ঠিত খেলায় সংযুক্ত আরব আমিরাতে ওমানের বিপক্ষে টুয়েন্টি২০ আন্তর্জাতিকে অভিষেক ঘটে ইয়ামিন আহমদজাইয়ের। ২৫ ডিসেম্বর, ২০১৫ তারিখে সংযুক্ত আরব আমিরাতের শারজায় জিম্বাবুয়ের বিপক্ষে সিরিজের প্রথম ওডিআইয়ে অভিষেক হয় তার।
মে, ২০১৮ সালে ভারতের বিপক্ষে আফগানিস্তানের ক্রিকেটের ইতিহাসের উদ্বোধনী টেস্ট খেলার জন্যে তাকে দলে অন্তর্ভুক্ত করা হয়। ১৪ জুন, ২০১৮ তারিখে বেঙ্গালুরুতে সিরিজের একমাত্র টেস্টে স্বাগতিক ভারতের বিপক্ষে তার অভিষেক পর্ব সম্পন্ন হয়। টেস্ট ক্রিকেটে আফগানিস্তানের প্রথম উইকেট লাভের সাথে স্বীয় নামকে জড়িয়ে নেন। প্রথম দিনের মধাহ্ন বিরতির পরপরই শিখর ধাওয়ানকে বিদেয় করেন তিনি।
ফেব্রুয়ারি, ২০১৯ সালে ভারতের মাটিতে আয়ারল্যান্ড দলের বিপক্ষে একমাত্র টেস্ট খেলার জন্যে তাকে আফগানিস্তান দলে রাখা হয়।
ব্রিটিশ ভার্জিন দ্বীপপুঞ্জ জাতীয় ফুটবল দল

ব্রিটিশ ভার্জিন দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে ব্রিটিশ ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ব্রিটিশ ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের সালের ১০ই মে তারিখে, ব্রিটিশ ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; সেন্ট কিট্‌স ও নেভিসের ব্যাসতেয়ারে অনুষ্ঠিত উক্ত ম্যাচে ব্রিটিশ ভার্জিন দ্বীপপুঞ্জ কেইম্যান দ্বীপপুঞ্জের কাছে ২–১ গোলের ব্যবধানে পরাজিত হয়েছে।
৩,০০০ ধারণক্ষমতাবিশিষ্ট এও শিরলি রিক্রিয়েশন গ্রাউন্ডে "নেচার বয়েজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রিটিশ ভার্জিন দ্বীপপুঞ্জের টরটোলায় অবস্থিত। বর্তমানে এই দলের ম্যানেজারের দায়িত্ব পালন করছেন জন রাইলি এবং অধিনায়কের দায়িত্ব পালন করছেন লাইফ রানিং ঈগলসের রক্ষণভাগের খেলোয়াড় ত্রয় সেসার।
ব্রিটিশ ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ব্রিটিশ ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
ফিলিপ গ্রাহাম, ড্যানিয়েল গিলফোর্ড, জশুয়া বার্টি, ত্রয় সেসার এবং অ্যাভনডেল উইলিয়ামসের মতো খেলোয়াড়গণ ব্রিটিশ ভার্জিন দ্বীপপুঞ্জের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০০ সালের মার্চ মাসে প্রকাশিত র‌্যাঙ্কিংয়ে ব্রিটিশ ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৬০তম) অর্জন করে এবং ২০১৯ সালের অক্টোবর মাসে প্রকাশিত র‌্যাঙ্কিংয়ে তারা ২০৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ব্রিটিশ ভার্জিন দ্বীপপুঞ্জের সর্বোচ্চ অবস্থান হচ্ছে ১৭১তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
শার্লট গ্রে (লেখক)

শার্লট গ্রে (জন্ম ১৯৪৮) কানাডার পুরস্কারপ্রাপ্ত ঔপন্যাসিক ও ঐতিহাসিক। ব্রিটিশ বংশোদ্ভূত শার্লট গ্রের জন্ম ইংল্যান্ডে। ১৯৭৯ সালে তিনি কানাডায় চলে আসেন। "গ্লোব অ্যান্ড মেইল", "ন্যাশনাল পোস্ট" ও "অটোয়া সিটিজেন" পত্রিকার নিয়মিত লেখক শার্লটের বিশেষ খ্যাতি জীবনী রচনায়। ১৯৯৭ সালে প্রকাশিত হয় ইসাবেলা ম্যাকেঞ্জি কিংকে নিয়ে তাঁর প্রথম বই "মিসেস কিং"। এরপর উনবিংশ শতাব্দীর দুই ব্রিটিশ লেখক ভগ্নিদ্বয় সুজানা মোদি এবং ক্যাথেরিন পার ট্রেইলকে নিয়ে তিনি প্রকাশ করেন "সিস্টার্স ইন দ্য ওয়াইল্ডারনেস"। 
মেসি হত্যাকাণ্ড গ্রন্থের বিষয় হলো, ১৯১৫ সালের ৮ ফেব্রুয়ারি টরন্টোর নির্জন এলাকায় অবস্থিত ওয়ালমার রোডের নিজ বাড়ির দরজায় শহরের খ্যাতিমান ও ধনবান মেসি পরিবারের বিশিষ্ট সদস্য ৩২ বছর বয়স্ক চার্লস অ্যালবার্ট মেসির হত্যাকাণ্ড। অ্যালবার্টের বন্ধুরা তাকে ডাকতেন ‘বার্ট’ বলে। আর হত্যাকাণ্ডটি ঘটে বার্টের বাড়ির পরিচারিকা ক্যারি ডেভিসের হাতে। অফিসশেষে বিকেলে বার্ট বাড়িতে ঢোকার মুখে আঠারো বছরের ক্যারি তাকে বার্টের পিস্তল দিয়ে গুলি করে হত্যা করে। ফোনে ঘটনা জানার সঙ্গে সঙ্গে পুলিশ এসে উপস্থিত হয় বার্টের বাড়িতে। পুলিশের হাতে নিজেকে সমর্পণ করে ক্যারি জানায়, বার্ট তার শ্লীলতাহানির চেষ্টা করেছেন। ব্রিটিশ এই পরিচারিকা কর্তৃক সংঘটিত হত্যাকাণ্ডটি পুরো ইউরোপ ও আমেরিকায় সংবাদপত্রের শিরোনাম হয়ে যায়। টরন্টো ডেইলি স্টার পত্রিকার ৯ ফেব্রুয়ারি সংখ্যায় ক্যারি ডেভিস এবং বার্টের ছবি দিয়ে লিড নিউজ হয় ঘটনাটি। আলোচ্য গ্রন্থের বিষয় কিন্তু এ-হত্যাকাণ্ড নয়, মূল বিষয় হলো কোর্টে ক্যারির মুক্তি। আর এর ভেতর দিয়েই শার্লট প্রথম বিশ্বযুদ্ধ শুরুর সময়কার টরন্টো এবং কানাডার সামাজিক চিত্র তুলে ধরেছেন। অনেকেই মনে করেন কানাডার স্বাতন্ত্র্য তৈরিতে এমনসব ঘটনা ব্যাপক ভূমিকা রেখেছিল।
টরন্টো বুক অ্যাওয়ার্ড
বুলবুল (২০১৯-এর চলচ্চিত্র)

বুলবুল () ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন বিনোদ পৌডেল। জাগ্রত প্রডাকশনের অধীনে চলচ্চিত্রটি প্রযোজনা করেছেন অবিরল থাপা, ভীম থাপা, রাজু পৌডেল এবং পুরুষোত্তম পাণ্ডে। চলচ্চিত্রটিতে মুখ্য চরিত্রে অভিনয় করেছেন স্বস্তিমা খড়্কা এবং মুকুন ভূষাল। এর গল্পটি এমন এক মহিলার, যিনি কাঠমান্ডুতে জীবিকার জন্য টেম্পো চালায়। চলচ্চিত্রটি ফেব্রুয়ারি ১৫, ২০১৯ সালে মুক্তি পেয়েছে। ৯২ তম একাডেমি পুরস্কারে চলচ্চিত্রটি সেরা আন্তর্জাতিক নির্বাচিত চলচ্চিত্র বিভাগের জন্য নেপালি প্রবেশ হিসাবে নির্বাচিত হয়েছিল, তবে এটি মনোনীত হয়নি।
চলচ্চিত্রে একজন মহিলার গল্প দেখানো হয় যে টেম্পো চালায় (৩ চাকার মাইক্রো বাস সার্ভিস)। এতে আলাদা আলাদা দম্পতিদের কথা বলা হয়েছে যাদের পরিবারের কোন একজন ব্যক্তি বিদেশে কাজ করতে চলে যায় এবং বাকীদের জীবনযাপনের দিকে লক্ষ্য করেই গল্প এগিয়ে যায়।
চলচ্চিত্রটি ইন্টারনেট মুভি ডেটাবেজে ১২৮ জন পর্যালোচকের পর্যালোচনার উপর ভিত্তি করে ১০ এর মধ্যে ৫.৯ তারকা রেটিং পেয়েছে। ৮৮% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।
ডাব্লিউডাব্লিউই ফাস্টলেন

ডাব্লিউডাব্লিউই ফাস্টলেন (; সংক্ষেপে ফাস্টলেন নামে পরিচিত) হলো পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যা প্রতি বছরের মধ্য-মার্চ থেকে মধ্য-এপ্রিলের মাঝামাঝি সময়ে ডাব্লিউডাব্লিউই দ্বারা আয়োজিত হয়। এই অনুষ্ঠানটি ২০১৫ সালে প্রতিষ্ঠিত হয়েছে; যা ডাব্লিউডাব্লিউইর প্রতি-দর্শনে-পরিশোধ সময়সূচীর ফেব্রুয়ারি মাসে অনুষ্ঠিত এলিমিনেশন চেম্বারকে প্রতিস্থাপন করেছিল। এই অনুষ্ঠানের নামটি "রোড টু রেসলম্যানিয়া"-এর অবস্থানের একটি উল্লেখ। ডাব্লিউডাব্লিউই দ্বারা ২০১৬ সালের জুলাই মাসে ব্র্যান্ড বিভাজন পুনর্বহাল করার পূর্ব পর্যন্ত ২০১৫ এবং ২০১৬ সালে ফাস্টলেন ফেব্রুয়ারি অনুষ্ঠিত হয়েছিল, যা পরবর্তী বছরগুলোতে মার্চ মাসে স্থানান্তরিত হয়। ২০১৭ সালে, ফাস্টলেন মূলত র-এর প্রতি-দর্শনে-পরিশোধ ছিল এবং ২০১৮ সালে, এটি অনন্যভাবে স্ম্যাকডাউনের প্রতি-দর্শনে-পরিশোধ ছিল; উক্ত বছর রেসলম্যানিয়া ৩৪-এর পর, ডাব্লিউডাব্লিউই অনন্যভাবে ব্র্যান্ড ভিত্তিক সকল প্রতি-দর্শনে-পরিশোধ বন্ধ করে দেয়। এই অনুষ্ঠানটি প্রতি-দর্শনে-পরিশোধ সময়সূচীতে সুপার শোডাউন দ্বারা প্রতিস্থাপিত হওয়ার পূর্ব পর্যন্ত বার্ষিকভাবে অনুষ্ঠিত হতো; তবে, ফাস্টলেন ২০২১ সালে পুনর্বহাল করা হয়।
গুয়েনডলিন ম্যাকইয়ান

গুয়েনডলিন ম্যাকইয়ান (১৯৪১-১৯৮৭) তাঁর প্রজন্মের একজন অগ্রদূত সাহিত্যিক ও কবি। কেউ কেউ বিশ্বমাপের কানাডীয় সাহিত্যিক মার্গারেট অ্যাটউডের সাথেও তাঁর মেধাগত উচ্চতার তুলনা দিয়ে থাকেন। ছাব্বিশ বছরের সাহিত্যজীবনে গুয়েনডলিনের মোট কাব্যগ্রন্থ ১৪টি, কথাসাহিত্য চারটি, প্রবন্ধসাহিত্য একটি, শিশুতোষ সাহিত্য তিনটি। এছাড়াও তিনি ইউরিপিদিস ও অ্যারিস্টোফেনিসের নাটকও অনুবাদ করেছিলেন। অকালপ্রয়াত মেধাবী সেই কবি দ্বিতীয়বারের মতো কবিতায় দেশের সর্বোচ্চ সাহিত্য-স্বীকৃতি গভর্নর জেনারেল পুরস্কার লাভ করেন ১৯৮৭ সালে। এবং মর্মান্তিক যে, সে পুরস্কার ঘোষণার পরে এবং পুরস্কার প্রদানের অনুষ্ঠানের আগেই কবির প্রয়াণ ঘটে। এই কবি কবিতার জন্যে সেই পুরস্কারটি প্রথমবার লাভ করেছিলেন ১৯৬৯ সালে। ১৯৯৩ সালে মার্গারেট অ্যাটউড এবং ব্যারি কোলাহানের সম্পাদনায় দুই খণ্ডে গুয়েনডলিনের কাব্যসমগ্র প্রকাশিত হয়।
সেন্ট থমাস মাউন্ট

সেন্ট থমাস মাউন্ট (তামিল ভাষায় বরঙ্গীমালাই নামে পরিচিত) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল ও ছোট গিরিশিখর৷ এটি মূলত দক্ষিণ চেন্নাইয়ের একটি লোকালয়৷ সেন্ট থমাস মাউন্ট চেন্নাই মহানগরের গিণ্ডির নিকটবর্তী এবং চেন্নাই আন্তর্জাতিক বিমানবন্দর থেকে অনতিদূরে অবস্থিত৷
ভারতের পুরাতন সিরীয় খ্রিস্টান সম্প্রদায়ের লোকরা সেণ্ট থমাস দ্য এপোস্টলকে তাদের গীর্জার সূত্রপাত হিসাবে মনে করেন৷ খ্রিস্টীয় সপ্তদশ শতাব্দী থেকে চেন্নাইয়ের বরঙ্গীমালাই অঞ্চল ছিলো অ্যাংলো-ভারতীয়দের বাসস্থান৷ সেন্ট থমাস মাউন্টের পাদদেশে রয়েছে সেন্ট থমাস গ্যারিসন গির্জা৷
এই অঞ্চলটিতে রয়েছে চেন্নাই শহরতলি রেলওয়ের দক্ষিণ শাখার সেন্ট থমাস মাউন্ট রেলওয়ে স্টেশন৷ চেন্নাই মেট্রো ও চেন্নাই এমআরটিএস একসঙ্গে এটিকে অদূর ভবিষ্যতে চেন্নাই সেন্ট্রালের পরে চেন্নাইয়ের বৃৃহত্তম পরিবহন জংশনে পরিণত করবে বলে ভবিষ্যত পরিকল্পনা রয়েছে৷
সেন্ট থমাস মাউন্ট পূর্বে চেঙ্গলপট্টু জেলার অংশ ছিলো পরে এটি চেন্নাই জেলার একটি ব্লকে পরিণত হয়৷ সেণ্ট থমাস মাউন্ট পঞ্চায়েত সমিতির মধ্যে রয়েছে পনেরটি গ্রাম পঞ্চায়েত, যথা - অগ্রমতেন, মেটবক্কম, কোয়িলমবক্কম, কাউলবাজার, মুড়িশূর, পেরুম্বক্কম, নান্মঙ্গলম, পোলিচলুর, ওট্টমবক্কম, তিরুবাঞ্চেরি, বেঙ্গাইবাসল, মধুরবক্কম, মূবরসমপেট্টাই, সীতালবক্কম৷
গভর্নর জেনারেল সাহিত্য পুরস্কার

গভর্নর জেনারেল সাহিত্য পুরস্কার কানাডায় সরকারি পর্যায়ে দেওয়া সর্বোচ্চ সাহিত্য পুরস্কার। শুরুতে গভর্নর জেনারেল সাহিত্য পুরস্কারের কোনো অর্থমূল্য ছিল না। লেখক সম্মানিত হতেন সেটাই ছিল প্রধান বিষয়। অর্থমূল্য দেওয়ার বিষয়টিও যুক্ত হয় কানাডা কাউন্সিল দায়িত্ব নেওয়ার পর থেকে। ১৯৫৯ সালে সেটি শুরু হয় এক হাজার ডলার দিয়ে। তখন চারটি ক্যাটাগরিতে পুরস্কার দেওয়া হতো। অর্থাৎ মোট আটজন লেখক সেবছর অর্থমূল্যে পুরস্কৃত হন। এরপরে ১৯৬৯ সাল থেকে অর্থমূল্যের পরিমাণ বাড়ানো হয় দুই হাজার পাঁচশ ডলারে। ১৯৭৫ সালে সেটি বেড়ে দাঁড়ায় পাঁচ হাজার ডলারে। ২০০০ সালে পনেরোতে উঠে যায় সেটি। আর ২০০৭ সাল থেকে ২৫ হাজার ডলার হিসেবে প্রতিজন লেখককে প্রদান করা হচ্ছে। ওই বছর থেকেই দুই ভাষায় মোট সাতটি ক্যাটাগরিতে পুরস্কার প্রদান করা হচ্ছে।
বর্তমানে প্রতিবছর সারাদেশের ১৪ জন লেখক এই পুরস্কার পেয়ে থাকেন। প্রতিজন লেখক আর্থিক মূল্যে ২৫ হাজার ডলার লাভ করেন। বলে রাখা যেতে পারে পুরস্কারপ্রাপ্ত গ্রন্থের প্রকাশকরাও পেয়ে থাকেন তিন হাজার ডলার করে। আর প্রতিটি ক্যাটাগরিতে ফাইনালিস্ট হিসেবে আরও যে চারটি করে বই থাকে সেগুলোর লেখকরা পান একহাজার করে। 
১৯৩৬ সালে কানাডার তৎকালীন গভর্নর জেনারেল লর্ড টুইডস মুইয়ের উদ্যোগে এই পুরস্কারটি প্রদানের ব্যবস্থা করা হয়। কানাডিয়ান অথরস অ্যাসোসিয়েশনের সাথে আলাপের মাধ্যমেই এই পুরস্কারটির চিন্তা স্পষ্ট হয়েছিল। সে সময় ব্যবস্থাপনার দায়িত্ব ছিল ওই অ্যাসোসিয়েশনের। বলে রাখা যেতে পারে, শুরুতে পুরস্কার দেওয়া হতো শুধুমাত্র ইংরেজি ভাষার লেখকদের। কথাসাহিত্য এবং প্রবন্ধসাহিত্য দুটি ধারাতে পুরস্কার দেওয়া হতো। পরে বিভিন্ন সময়ে অন্যান্য ক্যাটাগরি সংযুক্ত হয়েছে। গভর্নর জেনারেল সাহিত্য পুরস্কারটি বর্তমানে পরিচালিত হয় কানাডার শিল্প-সাহিত্য-সংস্কৃতির প্রতিনিধিত্বশীল সরকারি প্রতিষ্ঠান কানাডা কাউন্সিলের মাধ্যমে। ১৯৫৯ সাল থেকে কানাডা কাউন্সিল এই দায়িত্ব পালন করে আসছে। ফরাসি ভাষার লেখকদের জন্যে আলাদা করে পুরস্কার দেওয়ার উদ্যোগ নেওয়া হয়, কানাডা কাউন্সিল দায়িত্ব নেওয়ার পর থেকে।
অন্য সকল পুরস্কারের মতোই গভর্নর জেনারেল পুরস্কার নিয়েও মাঝে মাঝেই বিতর্কের সূচনা হয়েছে। অনেকেই মনে করেন পুরস্কারপ্রাপ্ত লেখকদের অধিকতর যোগ্য বইটির জন্য পুরস্কারটি না এসে অনেক সময় কম যোগ্য বই পুরস্কার পেয়েছে। উদাহরণ হিসেবে কানাডার অগ্রগণ্য সাহিত্য সমালোচক নরথ্রপ ফ্রাই রচিত "দ্য গ্রেট কোর্ড" ১৯৮৩ সালে পুরস্কৃত না হওয়াকে অনেকেই সহজভাবে মেনে নিতে পারেননি। রাজনৈতিক কারণে গভর্নর জেনারেল পুরস্কার গ্রহণে অস্বীকৃতি প্রদর্শন করেছেন কোনো কোনো লেখক। ১৯৬৯ থেকে ১৯৭৭ সাল পর্যন্ত কুইবেকের মোট চারজন সরকারের সর্বোচ্চ পদ থেকে প্রদেয় এই পুরস্কারটি গ্রহণ করতে অস্বীকৃতি জানিয়েছেন। ১৯৬৮ সালে ‘সিলেক্টেড পোয়েমস, ১৯৫৬-৬৮’ গ্রন্থের জন্য লিওনার্দো কোহেনকে পুরস্কারটি দেওয়া হলে তিনি অস্বীকার করেন এই বলে যে, সারা কানাডায় তাঁর লেখা বোঝার যোগ্য কোনো মানুষ নেই।
হুগলী কলেজিয়েট স্কুল

হুগলী কলেজিয়েট স্কুল (স্থানীয়ভাবে কলেজিয়েট স্কুল নামে পরিচিত), হল হুগলী জেলার চুঁচুড়ার অবস্থিত পশ্চিমবঙ্গের অন্যতম প্রাচীনতম ও ঐতিহাসিক শিক্ষা প্রতিষ্ঠান। ১৮১২ সালে এটি প্রতিষ্ঠিত হয় এবং ঐতিহাসিক তথ্য থেকে জানা যায় এটি মূলত প্রাচীনকালে ডাচদের দ্বারা নির্মিত।
এটি ঊনবিংশ শতাব্দীতে ফিশারের স্মৃতির উদ্ধৃতি থেকে আরও বেশি পরিচিতি পায়। সূত্র থেকে জানা যায়, হুগলী ব্রাঞ্চ স্কুলের মতোই হুগলী কলেজের সংশ্লিষ্ট কলেজিয়েট স্কুলও মুহাম্মদ মহসিনের সৃষ্ট তহবিল মহসিন ফান্ডের অর্থে স্থাপিত।
হুগলী কলেজিয়েট স্কুল পশ্চিমবঙ্গ স্কুলশিক্ষা দফতরের অধীনস্থ উচ্চ মাধ্যমিক স্তরের ছেলেদের বাংলা মাধ্যমের বিদ্যালয়। হুগলী-চুঁচুড়ায় অবস্থিত স্কুলটি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ কর্তৃক অনুমোদিত।
হুগলী কলেজ নামে প্রতিষ্ঠিত হওয়ার আগে শিক্ষাপ্রতিষ্ঠানটির নাম দু-একবার পরিবর্তিত হয়েছিল। 'হুগলী কলেজ' হওয়ার পর বিদ্যালয়টি 'হুগলী কলেজিয়েট স্কুল' নামে পরিচিত হয়। বিদ্যালয়ের অবস্থানও পরিবর্তিত হয়। বিদ্যালয়ের চারটি ভবন আছে। সেগুলি হল – মহসিন ভবন, বিদ্যাসাগর ভবন, বঙ্কিমচন্দ্র ভবন এবং প্রফুল্লচন্দ্র ভবন।
গঙ্গা নদীর শাখানদী হুগলী নদীর তীরে এই ঐতিহাসিক স্কুল মহসিন কলেজের ঠিক পাশেই অবস্থিত (হাঁটার দূরত্ব)।
ভুটানে পর্নোগ্রাফি

ভুটানের আইন অনুসারে পর্নোগ্রাফি ব্যবহার বা বিতরণ নিষিদ্ধ। ২০০৪ সালের ভুটান দণ্ডবিধির ৪৭৬ (এ) ধারায় বলা হয়েছে, "বিবাদী যদি কম্পিউটার বা ইন্টারনেটে অশ্লীল ফটোগ্রাফি বা ছবি প্রকাশ করে এবং বিতরণ করে তাহলে একজন বিবাদী কম্পিউটার পর্নোগ্রাফির অপরাধে দোষী হিসাবে সাব্যস্ত হবে।
মোবাইল টেক্সট এবং ভয়েস মেসেজ যোগাযোগের পরিষেবা উইচ্যাট ভুটানে পর্নোগ্রাফিকে জনপ্রিয় করেছে।
রাজকীয় ভুটান পুলিশ ২০০৭ থেকে ২০১৯ সালের মধ্যে কম্পিউটার পর্নোগ্রাফির সতেরোটি মামলা নথিভুক্ত করেছে।
১৩ এপ্রিল, ২০১৮ তারিখে মাতাল অবস্থায় ঘুমানোর সময় তাদের বন্ধুর নগ্ন ছবি তোলে উইচ্যাটে পোস্ট করায় দুইজন নারীকে পর্নোগ্রাফির অভিযোগে দোষী সাব্যস্ত করা হয়। ১৪ মে তারিখে আদালত সেই মেয়েটিকে শাস্তি প্রদান করে, যে ছবি তুলে উইচ্যাটে পোস্ট করেছিলো। গ্রেফতারের পর তাকে ১৪ দিন আটকে রাখা হয় এবং এক বছরের কারাদণ্ড সহ তাকে ৪৩,২৫০ ঙুলট্রুম পরিশোধ করতে হয়। অন্য মেয়েটি যে তাকে ছবি তুলতে বলেছে তাকে ছয় মাসের কারাদণ্ড প্রদান করা হয়, তাকেও ১৪ দিনের জন্য আটক করা হয়েছিল এবং ২০,৭৫০ ঙুলট্রুম প্রদানের নির্দেশ দেওয়া হয়।
কৎবেল

কৎবেল বা কদবেল এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পর্ণমোচী বা পাতা ঝরা বৃক্ষ। পাতা কামিনী ফুলের পাতার মত। পত্রদণ্ডের দুইদিকে ৫-৭টি পাতা থাকে। ২-৫ ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ (সংস্কৃত: कपित्थ)। সাদা রঙের ফুল হয়। পাকা কতবেলে পর্যাপ্ত পরিমাণে থাকে আমিষ, শর্করা, চর্বি, ক্যালসিয়াম , ভিটামিন বি ও সি। লঙ্কা, লবণ ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান। কৎবেল গাছের বৈজ্ঞানিক নাম "Limonia acidissima"। এটি রুটেসি গোত্রের উদ্ভিদ।
কৎ বেল বড় ধরনের গাছ। গাছের ছাল খসখসে এবং কাঁটাযুক্ত হয়। গাছগুলি ৯ মিটার (৩০ ফুট) পর্যন্ত লম্বা হয়ে থাকে। কয়েতবেল গাছের পাতাগুলি পক্ষল এবং এতে ৫ থেকে ৭টি করে পাতা থাকে। প্রতিটি পাতা ২৫ থেকে ৩৫ মিলিমিটার লম্বা এবং ১০ থেকে ২০ মিলিমিটার চওড়া হয়। পাতাগুলিকে পিষলে লেবুর মতো গন্ধ পাওয়া যায়। গাছে সাদা ফুল ফোটে এবং প্রতিটি ফুলে পাঁচটি পাপড়ি থাকে। ফলটি ৫ থেকে ৯ সেমি ব্যাসের হয়ে থাকে। এটি টক বা এটি মিষ্টি স্বাদের হতে পারে। এটির বাইরের আবরণ খুব শক্ত, তাই খোলাটি ফাটানো সহজ হয় না। ফলের বাইরের রঙ সবুজাভ বাদামী রঙের হয়। ভেতরের শাঁসটি আঠালো এবং বাদামি রঙের দেখতে। শাঁসের মধ্যে ছোট সাদা বীজ থাকে।
কৎ বেলের আদি নিবাস বাংলাদেশ , ভারত (আন্দামান দ্বীপপুঞ্জ সহ) এবং শ্রীলঙ্কা। এই প্রজাতিটির চাষ ইন্দোচীন এবং মালয়েশিয়াতেও চালু করা হয়েছে।
কৎ বেলের শাঁস গুড়ের সাথে মিশিয়ে চাটনি তৈরি করা হয়। কৎ বেলের শাঁস থেকে ফলের রস তৈরি করা হয়। শাঁস থেকে জ্যাম তৈরি হয়। এই ফলের রসে অ্যান্টিঅক্সিডেন্ট ধর্ম রয়েছে। পাকা ফলে কেবল সবুজ মরিচ, চিনি এবং লবণ ছড়িয়ে আচার হিসাবে ব্যবহার হয়।
কৎ বেলে যথেষ্ট পরিমাণে প্রোটিন, শ্বেতসার, আয়রন, স্নেহ পদার্থ, ক্যালসিয়াম, ভিটামিন-বি এবং সি ইত্যাদি রয়েছে।
থিররা

থিররা বা থেয়াম থিরা হল একটি শাস্ত্রীয় আচারানুষ্ঠানিক নৃত্য যা দক্ষিণ ভারতের কেরল রাজ্যের মালাবার অঞ্চলের "কাভু" (উদ্যান) এবং মন্দিরগুলোতে উপস্থাপিত হয়। এই শিল্পকলাটি মালয় সম্প্রদায়ের শিল্পীদের দ্বারা সম্পাদিত হয়। এই শিল্পীরা স্থানীয়ভাবে "পেরুমালয়ান" হিসাবে পরিচিত। নৃত্যটি উৎসবমের (বার্ষিক মন্দির উৎসব) সময় পরিবেশন করা হয় যার মাধ্যমে ভগবতী, শিবের মতো দেবদেবীদের পূজো ও বন্দনা করা হয়ে থাকে। থেয়াম থিরা হল থেয়াম নৃত্যের একটি প্রধান উপবিভাগ। এটি একই অঞ্চলে পরিবেশিত থেয়াম নৃত্যের অনুরূপ। তবে পার্থক্য হল এটাই যে থেয়াম নৃত্যে নৃত্যশিল্পীকে উপস্থাপিত ঈশ্বর হিসাবে বিবেচনা করা হয় কিন্তু থিরা নৃত্যে নৃত্যশিল্পী "ঈশ্বরের অধিকারী" বলে বিবেচিত হয়।
বিশ্বাস অনুযায়ী থিরা দেবতাদেরকে বাস্তব জীবনে নিয়ে আসে। নৃত্য উপস্থাপক বা পরিবেশকরা আনুষ্ঠানিকভাবে মুখে বিভিন্ন প্রথাগত নকশা এঁকে এবং জাঁকাল পোশাক পরে দেবী ভগবতীর সামনে নৃত্য করে, যার উদ্দেশ্য স্পষ্টতই কার্যপ্রণালীতে বিস্ময়ের বোধ তৈরি করা। প্রতিটি নৃত্যশিল্পী একটি নির্দিষ্ট দেবতার প্রতিনিধিত্ব করে এবং ভক্তরা দেবতারূপে তাদের প্রার্থনা করে ও নৈবেদ্য প্রদান করে। এই নৃত্যশিল্পী তথা রূপক দেবতারা যখন তাদের অভিনয় সম্পাদন করে, তখন তাদের দেবতা দ্বারা অধিগৃহীত মনে করা হয়। ভক্তরা তাদের দুঃখ ও ইচ্ছা সেই দেবতাদের জানানোর জন্য সারি দিয়ে দাঁড়িয়ে থাকে।
অভিনয়কারী বা নৃত্য শিল্পীরা "পেরুওয়ান্নন" বর্ণের হয়, যারা থিররা নৃত্যের প্রতি অধিক গুরুত্ব দিয়ে থাকে। তাই কেরলে উচ্চবর্ণের ব্রাহ্মণ এবং নিম্ন বর্ণের উপজাতি উভয়েরই এই উপাসনায় গুরুত্বপূর্ণ স্থান রয়েছে। সমস্ত কার্যপ্রণালীতে 'তাড়ি' (দেশীয় মদ্য) বেশ গুরুত্বপূর্ণ ভূমিকা পালন করে থাকে। এটি দেবতাদের জন্য একটি নৈবেদ্যস্বরূপ এবং প্রায় সমস্ত নৃত্যশিল্পীরা এর প্রভাবে নাচেন। এটি ""ঈশ্বরের অধিকারী"" হওয়ার অনুভূতি তৈরি করতে সহায়তা করে।
শীতলক

শীতলক এক ধরনের পদার্থ বা মিশ্রণ, সাধারণত এক প্রকার , যা ব্যবহার করা হয়। বেশিরভাগ চক্রে এটার থেকে এবং তারপর বিপরিতক্রমে ঘটে। এরুপ উদ্দেশ্যে অনেক ব্যবহৃত হয়েছে। বিংশ শতাব্দীতে , বিশেষ করে , প্রচলিত একটা শীতলক হয়ে গিয়েছিল, কিন্তু প্রভাবের কারণে তাদের বাদ দেওয়া হচ্ছে। বিভিন্ন ক্ষেত্রে ব্যবহৃত অন্যান্য সাধারণ শীতলক গুলো হলো , , এবং হ্যালোজেনবিহীন যেমন ।
আদর্শ বা প্রায়ই যেটাকে বলে শীতলক এদের অনুকূল ধর্ম থাকতে হবে , বিভিন্ন যন্ত্রাংশের বিরুদ্ধে হতে হবে, এবং ও হতে মুক্তসহ সর্বোপরি নিয়াপদ হতে হবে। এটি যেন বা না ঘটায়। যেহেতু বিভিন্ন প্রবাহী/তরলগুলির বিভিন্ন ডিগ্রীতে কাঙ্ক্ষিত বৈশিষ্ট্য রয়েছে, তাই সেগুলির বাছাইকরণ সামঞ্জস্য রক্ষাকারী একটি বিষয় হিসেবে গণ্য হয়।
পছন্দসই থার্মোডাইনামিক বৈশিষ্ট্য হ'ল লক্ষ্যমাত্রার তাপমাত্রার কিছুটা নিচে একটি ফুটন্ত পয়েন্ট , বাষ্পীকরণের উচ্চ তাপ, তরল আকারে একটি মাঝারি ঘনত্ব, বায়বীয় আকারে তুলনামূলকভাবে উচ্চ ঘনত্ব এবং একটি উচ্চ সমালোচনামূলক তাপমাত্রা । যেহেতু ফুটন্ত পয়েন্ট এবং গ্যাসের ঘনত্ব চাপ দ্বারা প্রভাবিত হয়, তাই রেফ্রিজারেন্টগুলি অপারেটিং চাপগুলির উপযুক্ত পছন্দ দ্বারা একটি নির্দিষ্ট অ্যাপ্লিকেশনটির জন্য আরও উপযুক্ত করা যেতে পারে।
দেশ রাজ গোয়েল

দেশ রাজ গোয়েল (১৯২৯—২০১৩; যিনি দেশরাজ গোয়েল বা ডি. আর. গোয়েল নামেও পরিচিত) একজন ভারতীয় সাংবাদিক, একাডেমিক এবং ধর্মনিরপেক্ষতা ও সাম্প্রদায়িকতা সম্পর্কিত বইগুলির সুপরিচিত লেখক। যৌবনকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের (আরএসএস) সদস্য হয়ে তিনি ১৯৭৯ সালে এই সংস্থার উপর একটি আধ্যাত্মিক বই লিখেছিলেন, যা একাডেমিক কাজে ব্যাপকভাবে উদ্ধৃত হয়।
কুর্তা

কুর্তা বা পাঞ্জাবি হল দক্ষিণ এশিয়ার বেশ কয়েকটি অঞ্চলের পরিধান করা একটি ঢিলেঢালা কলারবিহীন জামা। বর্তমানে এটি সারা বিশ্বেই পরিধান করা হয়। এর উৎস খুঁজলে যেতে হবে অন্ত-প্রাচীন বা প্রারম্ভিক মধ্যযুগের মধ্য এশিয়ার যাযাবরদের পরিধেয় প্রথম দিকের"নিমার" দিকে। কুর্তা বহু শতাব্দী ধরেই শৈলীগতভাবে বিকশিত হয়েছে। বিশেষত ভারতীয় উপমহাদেশে প্রতিদিনের পোশাক এবং বিশেষ কোন অনুষ্ঠানের পোশাক হিসাবে এটি এ যাবৎকাল ধরে পরিহিত হয়ে আসছে। নারীদের জন্য বানানো বা নারীদের পরিহিত কুর্তাকে কখনো কখনো কুর্তি বলেও ডাকা হয়।
কুর্তা ঐতিহ্যগতভাবে তুলা বা রেশম দিয়ে তৈরি করা হয়। এটি একেবারে সাদামাটা বা সূচিকর্মের অলংকরণযুক্ত হতে পারে, যেমন- চিকন। ঐতিহ্যবাহী কুর্তার সামনের এবং পিছনের দিকটি আয়তক্ষেত্রাকার কাপড়ের টুকরো দিয়ে তৈরি করা হয়। ঐতিহ্যবাহী কুর্তার আস্তিনগুলো সংকীর্ণ না হয়ে কব্জি পর্যন্ত চলে যায়। প্রান্তগুলো মুড়ি-সেলাই দেয়া হয়, তবে তা দৃঢ় করা হয় না; এই ধরনের কুর্তা পুরুষ এবং মহিলা উভয়ই পরতে পারেন। এটি ঐতিহ্যগতভাবে কলারবিহীন হয়ে থাকে তবে স্থায়ী কলারযুক্ত কুর্তাও ক্রমশ জনপ্রিয়তা পাচ্ছে।
কুর্তা সাধারণ পায়জামা, সালোয়ার, চুড়িদার বা সাধারণ জিন্সের সাথে পরা যেতে পারে।
"অক্সফোর্ড ইংরেজি অভিধান অনুসারে", কুর্তা হল সাধারণত দক্ষিণ এশিয়ার লোকদের সালোয়ার, চুড়িদার বা পায়জামার সাথে পরিহিত একটি কলারবিহীন শার্ট। যার উৎপত্তি হয়েছে উর্দু এবং ফারসি শব্দ কুর্তাহ থেকে। ১৯১৩ সালে ইংরেজিতে কুর্তার প্রথম ব্যবহার হয় টি.ই. লরেন্সের হোম লেটারসে। তাতে লেখা ছিল "সাদা ভারতীয় পোশাক ধুতি কুর্তায় আমি"।
লেখক রোশন আল কাজির মতে, সেলাইযুক্ত (অর্থাৎ কেটে সেলাই করা) পোশাক মধ্য এশিয়া থেকে দক্ষিণ এশিয়ায় এসেছিল। প্রাচীন যুগের সিসিয়ান/পার্সিয়ান/কুশন আগ্রাসনের সময় অল্পস্বল্পভাবে এর বিস্তার ঘটেছিল, গজনী মাহমুদের আক্রমণের পরে এটা স্পষ্টতই বৃদ্ধি পেয়েছিল। দ্বাদশ শতাব্দীর শেষদিকে মুসলিম বিজয়ের পরে কুর্তা মোঘল আমলে সাধারণ পোশাকে পরিণত হয়েছিল।
আধুনিক কালে নারীদের জন্য তৈরি একপ্রকার ছোট কুর্তাকে কুর্তি বলা হয়। যাইহোক প্রথাগতভাবে কুর্তি বলতে ওয়েস্ট কোট, জ্যাকেট এবং ব্লাউজ বোঝানো হয় এবং অনুমান করা হয় এটি শুঙ্গ আমলের (খ্রিস্টপূর্ব দ্বিতীয় শতাব্দী) নিমা থেকে এসেছে। কুর্তি সাধারণত প্রচলিত পোশাকের চেয়ে অনেক ছোট এবং এটি হালকা উপকরণ দিয়ে তৈরি, যেগুলি কামিজ সেলাইয়ের ক্ষেত্রে ব্যবহৃত হয়।
ইলকাল শাড়ি

ইলকাল শাড়ি একটি ঐতিহ্যবাহী শাড়ি যা সাধারণত ভারতীয় নারীরা পরিধান করে থাকেন। "ইলকাল শাড়ি" নামটি এসেছে ভারতের কর্ণাটক রাজ্যের বাগলকোট জেলার ইলকাল শহরের নাম থেকে। ইলকাল শাড়ির মূল অংশটির বুনন এবং নকশার জন্য সুতির টানা দেওয়া হয় এবং পাড় ও আঁচলের নকশা ও বুননের জন্য আর্ট রেশম ব্যবহার করা হয়। কিছু ক্ষেত্রে আর্ট রেশমের পরিবর্তে খাঁটি রেশমও ব্যবহৃত হয়। ইলকাল শাড়িকে ভৌগোলিক নির্দেশকের (জিআই) তকমা দেওয়া হয়েছে। এর জিআই ক্রমিক নম্বর ৭৬। 
ইলকাল ছিল একটি প্রাচীন তাঁত কেন্দ্র যেখানে সম্ভবত ৮ম শতাব্দীর দিকে বয়নের কাজ শুরু হয়েছিল। এই শাড়ির বিকাশে বেল্লারী শহর এবং শহরের আশেপাশের স্থানীয় পৃষ্ঠপোষকদের অবদান রয়েছে। স্থানীয় কাঁচামালগুলোর সহজলভ্যতা এই শাড়ির বিকাশে সহায়তা করেছিল। ইলকাল শহরে প্রায় ২,০০০ তাঁতি ইলকাল শাড়ি বুননের কাজ করেন। 
ইলকাল শাড়ির বুনন বেশিরভাগই অভ্যন্তরীণ কার্যকলাপ। এটি মূলত মহিলা সদস্যদের সক্রিয় অংশগ্রহণমূলক একটি গৃহস্থালী উদ্যোগ। তাঁতের সাহায্যে একটি শাড়ি বুনতে প্রায় ৭ দিন সময় লাগে। তবে যন্ত্রচালিত তাঁতের সাহায্যে এটি বুনতে আরো কম সময় লাগে।
ইলকালের ঐতিহ্যবাহী শাড়িগুলো মূলত রেশম x রেশম, রেশম x সুতি, আর্ট রেশম x রেশম নামের তিন ধরনের বিভিন্ন সুতার সংমিশ্রণে পিট তাঁতে উৎপাদিত হয়। আগে বর্ণিত সুতার সংমিশ্রণের সাথে মোট চারটি ঐতিহ্যবাহী নকশা তৈরি করা হয়, সেগুলো হল-
মৌলানা আবুল কালাম আজাদ ইনস্টিটিউট অফ এশিয়ান স্টাডিজ

মাওলানা আবুল কালাম আজাদ ইনস্টিটিউট অফ এশিয়ান স্টাডিজ কলকাতায় অবস্থিত একটি স্বায়ত্তশাসিত গবেষণা প্রতিষ্ঠান। এটির অর্থায়ন করে ভারত সরকারের সংস্কৃতি মন্ত্রণালয়। এই প্রতিষ্ঠানটি ১৯৯৩ সালের ৪ জানুয়ারি প্রতিষ্ঠিত হয়েছিল। ১২ মার্চ ১৯৯৩ সালে ইনস্টিটিউটের ভিত্তিপ্রস্তর স্থাপন করা হয়। এটি বিশিষ্ট জাতীয়তাবাদী নেতা এবং ভারতের প্রথম শিক্ষামন্ত্রী মাওলানা আবুল কালাম আজাদের জীবন ও কাজ নিয়ে গবেষণা করে, এটির নামও তার নামানুসারে নামকরণ করা হয়। কলকাতা বিশ্ববিদ্যালয়, যাদবপুর বিশ্ববিদ্যালয় এবং নয়া দিল্লির জওহরলাল নেহরু বিশ্ববিদ্যালয়ের এম ফিল ও পিএইচডি পর্যায়ের ছাত্রছাত্রীরাও প্রতিষ্ঠানটির সাথে যুক্ত।
কারবারি (যৌনবৃত্তি)

যৌনবৃত্তিতে কারবারি হলো গ্রাহকের সাথে যৌন আচরণের ব্যবস্থা করার জন্য পতিতা বা অন্যান্য যৌনকর্মী সরবরাহ বা বিক্রয় করা। একজন প্রযোজক, কথোপকথক হিসাবে একজন দেহব্যবসায়ী-দালাল বা পিম্প (পুরুষ হলে) অথবা কুটনী বা ম্যাডাম (নারী হলে) বা পতিতালয় রক্ষক হিসাবে পরিচিত, তাদের বেশিরভাগ উপার্জনের অংশ সংগ্রহকারী দেহব্যবসায়ীদের দালাল। প্রযোজক এই অর্থ বিজ্ঞাপন পরিষেবাদি, শারীরিক সুরক্ষা বা প্রদানের জন্য এবং সম্ভবত একচেটিয়াকরণের বিনিময়ে এই অর্থ গ্রহণ করতে পারে, যেখানে পতিতা ক্লায়েন্টদের জড়িত করতে পারে। দেহব্যবসায়ীর মতো ম্যাডাম বা পিম্পের কিছু নির্দিষ্ট কাজের বৈধতা এক অঞ্চল থেকে অন্য অঞ্চলে পরিবর্তিত হয়। এসকল ক্ষেত্রে একজন দালাল বিভিন্ন স্থান থেকে ইচ্ছুক ও অনিচ্ছুক নারীদের সামান্য কিছু টাকার বিনিময়ে পরিবার থেকে নিয়ে আসে এবং এদেরকে দেহব্যবসায়ীদের হাতে বিক্রি কর দেয়। পরবর্তীতে এদেরকে বিভিন্ন যৌনপল্লীতে দেহব্যবসার কাজে নিয়োজিত করে আবার কিছুক্ষেত্রে এসব নারীদের যৌনদাসী হিসেবে ধনীদের কাছে অধিক মূল্যে চীরস্থায়ীভাবে বিক্রি করে দেয়। যৌনদাসী হলো ধনীদের এমন এক প্রকার দাস, যারা তাদের যৌন সেবা বা তৃপ্তির চাহিদা পূরণ করে, এসকল ক্ষেত্রে তাদেরকে অনেক নির্যাতনেরও শিকার হতে হয়। এভাবেই চক্রাকারে একটি যৌনবাবসায়ী, যৌনসংগম, যৌনবৃত্তি মূলক ব্যবসা চলমান সমাজে বিদ্যমান।
গ্র্যান্ড সাদার্ন ট্রাঙ্ক রোড

গ্র্যান্ড সাদার্ন ট্রাঙ্ক রোড বা জিএসটি রোড তামিলনাড়ুর অন্যতম গুরুত্বপূর্ণ ঐতিহ্যবাহী মূল সড়কগুলির একটি৷ এটি চেন্নাই - তিরুচিরাপল্লী মহাসড়ক নামেও পরিচিত৷ চেন্নাইয়ের আলান্দুর ও সেন্ট থমাস মাউন্টের সংযোগস্থলে অবস্থিত কাতিপারা জংশন থেকে দক্ষিণ-পশ্চিম দিকে তিরুচিরাপল্লী অবধি বিস্তৃত এই রাস্তা৷ বহুক্ষেত্রে লোকালয়ের অবস্থান বোঝাতে জিএসটি রোডের উল্লেখ স্থানীয়দের মধ্যে একটি সাধারণ বিষয়৷
ভারতীয় জাতীয় সড়ক সংখ্যায়নের পুরাতন ৪৫ নং জাতীয় সড়ক ছিলো এই জিএসটি রোড ও তিরুচিরাপল্লী থেকে তেনি পর্যন্ত দীর্ঘায়িত সড়কের একত্রিত দৈর্ঘ৷ ৩১৬ কিলোনিটার দীর্ঘ এই মহাসড়কটি বর্তমানে আলান্দুর থেকে তিন্ত্রিবনম অবধি ৩২ নং জাতীয় সড়ক, তিন্ত্রিবনম থেকে ভিল্লুপুরম শহরে উত্তরাংশ অবধি ১৩২ নং জাতীয় সড়ক, ভিল্লুপুরম শহরে ৩৩২ নং জাতীয় সড়ক, ভিল্লুপুরম শহরের দক্ষিণাংশ থেকে তিরুচিরাপল্লী অবধি ৩৮ নং জাতীয় সড়কের অংশ৷ তবে ভিল্লুপুরম শহরের অভ্যন্তরে ৩ কিলোমিটার অংশ জাতীয় সড়কের অন্তর্গত নয়৷
চেন্নাই শহর
চেঙ্গলপট্টু জেলা
ভিল্লুপুরম জেলা
কালকুরিচি জেলা
পেরম্বালুর জেলা
তিরুচিরাপল্লী জেলা
সোলাপুর টেরি তোয়ালে

সোলাপুর টেরি তোয়ালে হ'ল টেরি তোয়ালে বোনা বা বয়ন কাজ যা ভারতের মহারাষ্ট্র রাজ্যের সোলাপুর জেলায় তৈরি হয়। এই বোনা তোয়ালে জিআই আইনের আওতায় সুরক্ষিত করা হয়েছে। সোলাপুর টেরি তোয়ালের অনন্য নকশা রয়েছে এবং সারা বিশ্ব জুড়ে এর চাহিদা অনেক বেশি। সোলাপুর জেলা "ভারতের টেক্সটাইল হাব" এবং ভারতবর্ষের মহারাষ্ট্রে অবস্থিত "ম্যানচেস্টার অফ ইন্ডিয়া" হিসাবে বিশ্বব্যাপী পরিচিত। 
মহারাষ্ট্রের দক্ষিণ-পূর্বাঞ্চলের অন্যতম প্রাচীন শহর, সোলাপুর। এই জেলা সোলাপুর টেরি তোয়ালে তৈরির ক্ষেত্রে বিশ্বব্যাপী বড় যোগানদার হওয়ার আশা করছে। রাজ্যের হস্তচালিত তাঁত ও বিদ্যুৎচালিত তাঁত শিল্পের স্থান, সোলাপুর। দেশের সবচেয়ে বড় ও প্রাচীনতম তাঁতযন্ত্রের ঘনত্ব এখানে রয়েছে, এখানে প্রায় ১৬,০০০ বিদ্যুৎচালিত তাঁত রয়েছে। এই শিল্প ২ লক্ষাধিক শ্রমিকের কর্মসংস্থানের ব্যবস্থা করেছে। শহরে প্রতিদিন প্রায় ২ লক্ষ কেজি তোয়ালে তৈরি হয় এবং ৬০% তোয়ালে ইউরোপ, রাশিয়া, উপসাগরীয় দেশগুলি, দক্ষিণ আফ্রিকা এবং শ্রীলঙ্কা সহ বিভিন্ন দেশে রফতানি হয়। এমনকি এখনও, রঙ করার কাজ হাতেই করা হয়। 
টেরি তোয়ালের কাজটি বৌদ্ধিক সম্পত্তির অধিকার সম্পর্কিত বাণিজ্যিক বিষয় (টিআরআইপিএস)এর আওতায় ভৌগোলিক নির্দেশক (জিআই) এর অধীনে সুরক্ষিত হয়েছে। এটি আইটেম নম্বর ৯ এবং ভারত সরকারের জিআই অ্যাক্ট ১৯৯৯ এর "সোলাপুর টেরি তোয়ালে" যা পেটেন্ট ডিজাইন এবং ট্রেডমার্কের নিয়ামক জেনারেল কর্তৃক নিবন্ধিত। 
সোলাপুর টেরি তোয়ালের অনন্য নকশার কারণে এর বিশ্বব্যাপী বাজার রয়েছে। এছাড়াও এটি সোলাপুরি চাদরের প্রযোজিত পণ্য। টেরি তোয়ালে সুতির সুতোর তৈরি। 
মার্কিন যুক্তরাষ্ট্র এবং চীনের মধ্যে চলমান বাণিজ্য যুদ্ধের কারণে, সম্প্রতি, মার্কিন যুক্তরাষ্ট্র চীন থেকে তোয়ালে আমদানিতে শুল্ক ১৫ শতাংশ করেছে, যেখানে ভারত থেকে চালানের ক্ষেত্রে এটি ১০ ​​শতাংশ। এতে মার্কিন যুক্তরাষ্ট্রে ভারতের টেরি তোয়ালে রফতানি বাড়বে বলে আশা করা হচ্ছে। মার্কিন যুক্তরাষ্ট্র প্রতি বছর প্রায় ২২,৫০০ কোটি ডলারের পণ্য আমদানি করে। 
টেক্সটাইল ডেভলপমেন্ট ফাউন্ডেশন (টিডিএফ) আয়োজিত টেরি তোয়ালের মানববন্ধন ২৭ সেপ্টেম্বর, ২০১৯ সালে হয়েছিল 'দ্য ভাইব্রান্ট টেরি তোয়ালে গ্লোবাল এক্সপো এবং সোলাপুর ২০১৯' (২৫-২৭ সেপ্টেম্বর, ২০১৯) এর শেষদিন। যা গিনেস বিশ্ব রেকর্ড জায়গা করে নেয়। সকাল ৮ টায় সোলাপুরের ওয়ালচাঁদ ইঞ্জিনিয়ারিং কলেজের পিছনে লিঙ্গরাজ ভালয়াল মাঠে ২০৪৮ জনের সমন্বয়ে এই মহা মানববন্ধন গঠিত হয়েছিল। টেরি তোয়ালে দিয়ে এই জাতীয় মানববন্ধনের আগের রেকর্ডটি কয়েক বছর আগে ইতালিতে ১৬৪৬ জন ব্যক্তি মিলে করেছিল।
কাটারনি চাল

কাটারনি চাল (হিন্দি চাউল) একটি অনন্য স্বাদের, সুগন্ধিযুক্ত, চিকন শস্য জাতীয় ধান, যা ভারতের পুরো বিহার রাজ্যে জন্মায়। স্থানীয়ভাবে ভাগলপুর এবং বাঁকা জেলায় জন্মালেও এর চাহিদা কেবল বিহারে নয়, সারা দেশে রয়েছে। কাটারনি চাল ২০১৮ সালে ভারত সরকারের ভৌগোলিক নির্দেশক (জিআই) রেজিস্ট্রিতে নিবন্ধিত হয়েছে। 
কাটারনি চাল হল বিহারে জন্মানো একটি উত্তম সূক্ষ্ম জাতের শস্য, যেটি বিশেষ অনুষ্ঠানেই ভোজন করা হয়। এটি চালটি মনোরম সুবাসের জন্য পরিচিত। এর একটি স্থানীয় স্বাদ এবং চমৎকার রান্নার মান রয়েছে। ধানের জাতটি মহারাজা রহমত খান বাহাদুর প্রবর্তন করেছিলেন এবং এর বাসমতী বৈচিত্র্যের সমান রফতানি সম্ভাবনা রয়েছে। 
এই চাল অবর্ণনীয় চেহারা এবং মর্যাদাপূর্ণ স্বাদের জন্য স্বতন্ত্র। ভাত ও চাল তীব্র সুগন্ধযুক্ত। ভাল হজম গুণাবলী সহ নরম এবং অ-তৈলাক্ত ভাত। মুখরোচক এবং চাল গুঁড়ো তৈরির গুণাবলী জন্য বিখ্যাত। বিহার কৃষি বিশ্ববিদ্যালয়, সবুর, ভাগলপুরের বিজ্ঞানীরা কাটারনি চালের উপর আণবিক নির্বীজন করেছিলেন এবং এর জিনগত গুণাবলী পুনরুদ্ধার করেছেন। যার ফলে ভাগলপুর এবং বিহারের অন্যান্য জেলায় চাষ করা ধানের জাতে আবার সুগন্ধ সৃষ্টি হচ্ছে। 
কাটারনি সিদ্ধ চাল হ'ল একটি মাঝারি-শস্য ধান যা মূলত ভারতের অন্ধ্র প্রদেশ এবং কর্ণাটক রাজ্যে জন্মে। অন্ধ্র প্রদেশ রাজ্যে, স্থানীয় তেলুগু ভাষায়, এই জাতের ধানকে বাঙ্গারু থেগালু (যার অর্থ ‘সোনালি আইভি’) বলা হয়। কাটারনি ভাত হালকা ওজনের, সুগন্ধযুক্ত এবং স্থানীয়দের প্রধান খাদ্য। এই উন্নত মানের চাল স্থানীয়ভাবে খাদ্য হিসেবে করা হয় এবং মধ্য প্রাচ্য, ইউরোপ এবং দক্ষিণ এশিয়ার দেশগুলিতে রফতানি করা হয়। এই চালের স্বাদ এবং গন্ধের জন্য এর প্রচুর চাহিদা। 
এই জাতীয় ধান বিহার রাজ্যের গাঙ্গেয় সমভূমিতে জন্মে এবং কখনও কখনও এটি পাটনা চাল হিসাবেও পরিচিত। এই চাল মুড়ি, মিষ্টান্ন খাবার এবং অন্যান্য অনেক খাবার তৈরিতে ব্যাপকভাবে ব্যবহৃত হয়।
এই চালের ভাতে প্রোটিন, কার্বোহাইড্রেট এবং আঁশ জাতীয় খাদ্যের একটি ভাল ভারসাম্য আছে। কিছু ভিটামিন এবং খনিজ উপাদানের একটি ভাল উৎস। ক্যালোরি ও চর্বি কম।
স্বতন্ত্রতা সত্ত্বেও, কাটারনি চাল বিলুপ্তির সম্ভাবনার মুখোমুখি। ১৯৯১-৯২ সাল থেকে, কাটারনি ধানের জমি উল্লেখযোগ্য পরিমাণে হ্রাস পেয়েছে, মূলত: (ক) সেচ ব্যয় বৃদ্ধি, (খ) অন্যান্য ধানের জাতের উচ্চ ফলন; (গ) বাজারে বিভিন্ন ভেজাল প্রবর্তনের কারণে স্থানীয় তো বটেই, পাশাপাশি বিশ্ববাজারেও চাহিদা হ্রাস পাচ্ছে। এই পরিস্থিতি থেকে পরিত্রানের উপায় হিসাবে এক সমীক্ষায় সুপারিশ করা হয়েছে যে, উৎপাদন প্রযুক্তি বিশেষত গুণগতমানের বীজের প্রাপ্যতা এবং উৎপাদন ব্যয় ফেরত পাবার আশ্বাস প্রদানের তীব্র প্রয়োজনীয়তা রয়েছে। এটি কেবল বিহারের অহংকার কাটারনি ধান রক্ষা এবং কৃষকদের আয় বৃদ্ধিতে সহায়তা করবে না। কাটারনি ধান চাষিদের বিভিন্ন সরকারী কর্মসূচির সুবিধা সংগ্রহের জন্য প্রযোজক সংস্থা গঠনেও উৎসাহ প্রদান করবে। 
সম্প্রতি বিহারের ভাগলপুর, বাঁকা এবং মুঙ্গের জেলার অন্তর্গত কয়েকটি ব্লকের জন্য এই উন্নত মানের ধানের বৃদ্ধি এবং বিপণনের মাধ্যমে পারিশ্রমিক মূল্য পাওয়ার জন্য কৃষকদের একচেটিয়া অধিকার প্রদানের লক্ষ্যে একে ভৌগোলিক নির্দেশক ট্যাগ প্রদান করা হয়েছে। অনন্য মানের বৈশিষ্ট্যের কারণে এটির রপ্তানির সম্ভাবনা রয়েছে। কাটারনি ধানের অনন্য বৈশিষ্ট্যগুলি কেবল তখনই প্রকাশ পায় যখন এটি তার অঞ্চলগুলিতে জন্মে। স্থানীয় চাহিদা মেটানোর পাশাপাশি এটি রফতানির অপার সুযোগ রয়েছে। 
সময়কাল (দিন): ১৬০; ফলন (টন/হে): ১-১.৫; গাছের উচ্চতা (সেমি): ১৩০-১৭৫; শস্যের আকার: ছোট; শস্যের সুগন্ধ: শক্তিশালী
কানাডীয় সাহিত্য

কানাডীয় সাহিত্য একজন কানাডীয় লেখকের কলমে যে-কোনো দেশের বা সংস্কৃতির কথা নিয়েই সাহিত্য রচনা হোক না কেন, সেটি হবে কানাডীয় সাহিত্য। এমন একটি কথা বলেছিলেন রাইটার্স ইউনিয়ন অব কানাডার নির্বাহী পরিচালক কবি, ঔপন্যাসিক ও কলামিস্ট জন ডেগেন। কানাডীয় সাহিত্যে কবি-লেখকেরা তাঁদের নিজেদের কথা লিখেছেন, নিজেদের সংস্কৃতি, ঐতিহ্য এবং মূল্যবোধের কথা। আর সেসবকে একত্র করে কানাডীয় ভূখণ্ডে যে সাহিত্য নির্মিত হয়েছে সেটিই কানাডীয় সাহিত্য। তাই কানাডীয় সাহিত্যে পাওয়া সম্ভব পৃথিবীর সব জনগোষ্ঠীর লেখকের চেতনার প্রতিফলন।
কয়েকজন ফরাসি-ভাষী কানাডীয় সাহিত্যিক
গ্যাব্রিয়েল রয়
ভাগলপুর শাড়ি

ভাগলপুর শাড়ি ভারতের ভাগলপুরে তৈরি একটি রেশমী শাড়ি। ভাগলপুরের এক শতাব্দীরও বেশি পুরানো তসর সিল্কের বয়ন শিল্পে, আন্দাজ ২৫,০০০ তাঁতে প্রায় ৩০,০০০ তাঁতী কাজ করছে। বার্ষিক বাণিজ্যের মোট মূল্য প্রায় ১০০ কোটি (এক বিলিয়ন) টাকা, যার প্রায় অর্ধেক রফতানি থেকে আসে। 
শাড়িতে সাজতে পছন্দ করে এমন প্রতিটি ভারতীয় মহিলার চিরসবুজ পছন্দ হল ভাগলপুরী রেশম শাড়ি। এটি সেরা বয়নযুক্ত রেশমী শাড়িগুলির মধ্যে একটি। এই শাড়ি এর দীপ্তি এবং জাঁকজমকের জন্য পরিচিত, যা একটি আড়ম্বরপূর্ণ শাড়ির প্রতীক। ভাগলপুরী রেশম শাড়ি সারা ভারতের পাশাপাশি বিশ্বজুড়ে জনপ্রিয়। এই শাড়ি বুনন সূক্ষ্মতার জন্য পরিচিত এবং বিশ্বের ফ্যাশন উৎসাহীদের পছন্দ। ভাগলপুরী রেশম শাড়ি বিবাহ, পারিবারিক অনুষ্ঠান, ধর্মীয় অনুষ্ঠান এবং অন্যান্য অনুষ্ঠানের জন্য সমস্ত প্রজন্মের পছন্দের। 
ভাগলপুর শহরটি পূর্ব বিহারের গঙ্গা নদীর তীরে অবস্থিত। একসময় পূর্ব ভারতের বৃহত্তম বাণিজ্য কেন্দ্র হিসাবে বিবেচিত, শহরটি <nowiki>'তসর' নামক অনন্য রেশমের কাপড়ের জন্য বিখ্যাত। শহরে উৎপাদিত কাপড় দেশীয় এবং আন্তর্জাতিক উভয় বাজারেই বিখ্যাত। ভাগলপুর রেশমী কাপড়ের উৎপাদন ও রফতানিতে দ্বিতীয় সর্বোচ্চ, কর্ণাটকের পরেই। ভাগলপুরী রেশমের জনপ্রিয়তার কারণে এটি "সিল্ক সিটি"</nowiki> নামে পরিচিত। 
ভাগলপুরী রেশম শাড়ি তৈরির ইতিহাস ২০০ বছর আগে অত্যন্ত দক্ষ কারিগর দ্বারা শুরু হয়েছিল। এই ভাগলপুরী রেশম শাড়ির অনন্য রঙ করার কৌশল একে আর্ট সিল্ক শাড়ি থেকে আলাদা করে। আজকাল, প্রাকৃতিক রংয়ের পরিবর্তে অ্যাসিড রং ব্যবহার করা হয় কারণ এগুলি সিল্কের জন্য উপযুক্ত এবং বাজারে সহজেই পাওয়া যায়।
সূচিকর্মযুক্ত শিল্পকর্মের এই মার্জিত রূপটি ভাগলপুর থেকেই এর নাম, খ্যাতি এবং স্বীকৃতি পেয়েছিল। সূচিকর্মযুক্ত রেশমী কাপড়ের এই শুদ্ধতম এবং প্রাকৃতিক রূপটির অস্তিত্ব এবং উত্থান মনে করা হয় বৈদিক যুগের দিকে, যা বহু শতাব্দী আগের। মৌর্যযুগেও এই শিল্পকর্মের স্বীকৃতি দেওয়া হয়েছে, যা সেই যুগে বেশিরভাগ লোককে আকৃষ্ট করতে এবং আকর্ষণ করতে সক্ষম হয়েছিল এবং এই আকর্ষণ পরবর্তী যুগেও সঞ্চালিত হয়েছে, যা ধীরে ধীরে এই শিল্পকর্মটির স্বীকৃতি এবং চাহিদার স্তরকে উন্নত করেছে। 
এটি শাড়ি তৈরি একটি প্রাচীন শিল্পকর্মের মধ্যে একটি এবং অনেক লোক একে আকর্ষণীয় মনে করে থাকেন। সুতা কাটা এবং বুনন এবং অন্যান্য প্রক্রিয়াগুলি সম্পন্ন করতে দক্ষ কারিগর প্রয়োজন। রেশমী শাড়ি তৈরির সম্পূর্ণ প্রক্রিয়াটি অত্যন্ত শ্রমসাপেক্ষ। প্রকৃতপক্ষে, যে মহিলারা কাপড় তৈরি করে তারা কমপক্ষে দশ মিটার কাপড় তিন দিনে তৈরি করতে পারে, মাসে সর্বনিম্ন দশটি শাড়ি। 
এই শাড়িগুলিতে বিভিন্ন ধরনের নকশা খুঁজে পাওয়া যায়, যদিও ফুল বা উদ্ভিদের মতো প্রকৃতিগত নকশাই বেশি থাকে। যদিও এই শাড়ির সূচনায় এদের নকশায় সীমাবদ্ধতা ছিল। পরে যদিও জিনিসগুলি পরিবর্তিত হয়েছে।
পালঘাটের মাদল

পালঘাটের মাদল বা মাদ্দলম বা মাধলম (মালায়ালাম: മദ്ദളം) হ'ল কাঁঠাল গাছের কাঠের তৈরি ড্রাম। এটি বাজানোর দুটি দিক রয়েছে, যা চামড়া দিয়ে ঢাকা থাকে এবং প্রতিটি পাশে বিভিন্ন ধরনের শব্দ সৃষ্টি করা যায়। মাদল হ'ল একটি ভারী উপকরণ যা বাদক ব্যক্তির কোমরে ঝুলানো হয় এবং পুরো সময়টা এর বাদককে দাঁড়িয়ে থাকতে হয়। মাদল একটি গুরুত্বপূর্ণ বাদ্যযন্ত্র, বিশেষ করে কেরলের ঐতিহ্যগত ঘাতবাদ্য দল যেমন পঞ্চবাদ্যম, কেলি এবং কথাকলি অর্কেস্ট্রার জন্য। 
মাদল নামটি মারধলমের একটি অপভ্রংশ, যার অর্থ চাপ দেয়া। সংস্কৃত ভাষায় একে মারধলম বলে।
আদিবাসী সাঁওতালদের একটি জনপ্রিয় বাদ্যযন্ত্র হল মাদল। এটিও বাংলার অন্যতম প্রাচীন বাদ্যযন্ত্র গুলোর মধ্যে একটি, ষোড়শ শতকের 'গোরক্ষ বিজয়' কাব্যে মাদলের উল্লেখ পাওয়া যায়। ঝুমুর নাচ-গানে এবং আদিবাসী সাঁওতালদের মধ্যে এর ব্যাপক ব্যবহার দেখা হয়। 
এটি শিব এবং ভগবান পার্বতীর সাথে সাদৃশ্যযুক্ত বলে মাদলকে দেববাদ্যম হিসাবে বিবেচনা করা হয়। এটা বিশ্বাস করা হয় যে, মাদলের কাঠামো দ্বারা সত্যই "শিবশক্তি" স্বরূপের অনুরূপ, যেখানে মাদলের ডান হাতটি শিবের এবং বাম হাতটি পার্বতীর সাথে সাদৃশ্যপূর্ণ। 
মৃদঙ্গের মতো মাদলও মাটির তৈরি, তবে কিছুটা স্থুলাকার। ষাঁড়ের চামড়া দিয়ে এর গোলাকার অংশটি ঢাকা হয় এবং মহিষের চামড়া এগুলি বাঁধার তন্তু তৈরি করতে ব্যবহৃত হয়। কুমোরের বাড়ি থেকে মাটির খোল কিনে আনা হয়। কিনে আনতে হয় চামড়া। তারপর সেই সেই চামড়া পরিষ্কার করে নিয়ে, লাগান হয়। 
বাদ্যযন্ত্রটি এর বাদকের নিতম্ব পর্যন্ত ঝুলিয়ে বাজানো হয়। প্রাচীন কালে এটি ঘাড়ে ঝুলিয়ে বাজানো হত এবং এই ধরনটি ১৯২০ এর দশকে মাস্টার ভেঙ্কিচান স্বামী পরিবর্তন করেছিলেন। বাদ্যটির বাম পাশ ডান তালু দিয়ে এবং ডান পাশ বাম তালুতে আঘাত করা হয়। বাজাতে আঙ্গুল এবং তালু ব্যবহার করা হয়। ক্ষত এড়াতে বৃদ্ধাঙ্গুল বাদে ডান হাতের আঙ্গুলগুলিতে কাপড়ের দস্তানা ব্যবহার করা হয়। 
কলামন্দলাম শঙ্কর ওয়ারিয়র, বিখ্যাত মাদল শিক্ষক, কেরলের কলামন্দলামের সহায়তায় ২০০৩ সালে মাদলের উপর "মদদালাম এন্না মঙ্গলালা বৈদ্যম" নামে একটি বই প্রকাশ করেছেন। এই যন্ত্রটি বাজানো এবং বোঝার একমাত্র বিস্তৃত দিক নির্দেশিকা। এটি এই বাদ্যযন্ত্রের বিবর্তন, ইতিহাস, নির্মাণ, রক্ষণাবেক্ষণ, এবং বর্তমান মাদদালাম সম্পর্কিত একটি বিস্তৃত গবেষণা।
মোলকালমুরু শাড়ি

মোলকালমুরু শাড়ি হ'ল ঐতিহ্যবাহী রেশমী শাড়ি যা ভারতের কর্ণাটকের চিত্রদুর্গ জেলার মোলকালমুরুতে বোনা হয়। 
মোলকালমুরু কর্ণাটকের সীমান্তবর্তী চিত্রদুর্গা জেলার একটি শহর। এই শহরটি একটি বিশেষ পোশাক উৎপাদনের জন্য খ্যাত, যার নাম মোলকালমুরু শাড়ি। এই শাড়িগুলি সাধারণত রেশমের তৈরি হয় এবং প্রকৃতি থেকে অনুপ্রাণিত বিভিন্ন প্রাকৃতিক নিদর্শন প্রদর্শন করে।
২০১১ সালে, এর ভৌগোলিক নির্দেশক চিহ্ন অনুমোদিত হয় এবং তার নম্বর ৫৩। এই শাড়ির নকশার মূল উপাদানগুলির মধ্যে রয়েছে ফল, প্রাণী এবং ফুল। 
"মোলকালমুরু" নামটি কান্নাড় ভাষায় (কর্ণাটের আঞ্চলিক ভাষা) "ভাঙা হাঁটু" -র অনুবাদ। স্থানীয় জনশ্রুতি অনুসারে এই শহরটির নামকরণ করা হয়েছিল স্থানীয় এবং ব্রিটিশ সেনাদের মধ্যে যুদ্ধের পর। এই শহর ঘিরে রয়েছে বিভিন্ন পাহাড়, পাথুরে অঞ্চল, যার জন্য অনেক ব্রিটিশ সেনার হাঁটু ভেঙ্গে গিয়েছিল। আজ ইতিহাসবিদরা বিশ্বাস করেন যে, এই নামটি কেবল ব্রিটিশদের অহংকার চূর্ণ হওয়ার প্রতীকী উল্লেখ। 
মালবেরি রেশমের সূত্র দিয়ে টানা দেওয়া হয় এবং বুননে চরকা রেশম ব্যবহার করা হয়। রেশমী সুতা সংগ্রহ করা হয় বেঙ্গালুরুর রেশম এক্সচেঞ্জ, ব্যক্তিগত ব্যবসায়ী এবং কর্ণাটক রেশম বিপণন বোর্ড থেকে। 
মোলকালমুরু কর্ণাটক রাজ্যের একটি ঐতিহ্যবাহী শাড়ি। বয়নটি মূলত পিট তাঁতে ফ্লাই শাটল (কাপড় বোনার মাকু) বা থ্রো শাটল কৌশল দ্বারা করা হয়। তিনটি শাটল ব্যবহার হয়: জমিন অংশের জন্য একটি শাটল এবং উভয় পাড়ের জন্য দুটি শাটল। 
বেঙ্গালুরু, মহীশূর, শিমোগা, গুলবার্গা, তামিলনাড়ু, কেরল এবং অন্ধ্র প্রদেশে এই শাড়ির চাহিদা রয়েছে। এই শাড়িগুলি মার্কিন যুক্তরাষ্ট্র ও অস্ট্রেলিয়ায়ও রফতানি করা হয়। শাড়ির চাহিদা বর্তমানে কমেছে। তবুও, মোলকালমুরু শাড়ি জনপ্রিয়।
আজকাল কম্পিউটার-এডেড ডিজাইন (সিএডি) নকশায় ব্যবহার করে ঐতিহ্যবাহী নিদর্শনগুলির চিত্র এই শাড়িতে ফুটিয়ে তোলা হয়।